Daga Kasar Inyamurai PDP za ta tsaida Mataiamakin Shugaban kasa - Obi ▷ Legit.ng
Daga Kasar Inyamurai PDP za ta tsaida Mataiamakin Shugaban kasa - Obi
8 days ago 1892 views by Muhammad Malumfashi
Tsohon Sakataren Jam’iyyar PDP na rikon kwara watau Ben Obi ya bayyana cewa babu dalilin wani sa-in-sa game da inda Jam’iyyar za ta fito da ‘Dan takarar Mataimakin Shugaban kasa a zaben 2019.
Ana neman wanda zai yi wa Atiku Mataimakin Shugaban kasa
Ben Obi ya bayyana cewa tun ba yau ba Jam’iyyar PDP ta zabi a fito da ‘Dan takarar Mataimakin Shugaban kasa daga Yankin Kudu Maso Gabashin kasar nan a 2019. Obi yace Inyamurai ne za su fito da Mataimakin Shugaban kasa.
Kamar dai yadda aka tsara cewa Shugaban kasa ya fito daga Arewacin Kasar na a Jam’iyyar PDP, haka aka fitar da wannan tsari inji tsohon Sakataren rikon kwarya na Jam’iyyar. Obi yace don haka babu dalilin a tsaya ana wani surutu.
Sanata Ben Obi yake cewa an shirya wannan tsari ne tun lokacin da kwamitin da aka nada a Jam’iyyar karkashin jagorancin Sanata Ike Ekweremadu ta zauna domin fitarwa Jam’iyyar ta PDP yadda za ta kai ga ci a zabe mai zuwa na 2019.
KU KARANTA: Gwamna Yari zai canji kujerar Yariman-Bakura a APC
Bayan PDP ta sha kasa ne a 2015 aka nada Mataimakin Shugaban Majalisar Dattawan Najeriya Ike Ekweremadu su zauna su duba yadda Jam’iyyar za tayi hobbasa ta dawo kan mulki, daga ciki aka tsara inda za a fito da ‘Yan takara.
Yarbawa ma dai sun huro wuta cewa su za su tsaya takara da Atiku a PDP a 2019. Yanzu dai tsohon Mataimakin Shugaban kasar ne ya samu tikitin takarar Shugaban kasa a Jam’iyyar PDP inda zai kara da Shugaba Buhari a badi.
Daga cikin wadanda ake tunani za a ba kujerar Mataimakin Shugaban kasa a PDP akwai Peter Obi; da shi kan shi Sanata Ike Ekweremadu, Osita Chidoka, Chukwuma Soludo da sauran su.
Jamb closing date 2018 List of federal universities in Nigeria Airtel Nigeria Who is the best musician in Nigeria Olamide awards
17 minutes ago 290 views
An bukaci jami'an tsaro su rage yawan fara'a ko nuna sanayya